Parlamentoya Ewropa (PE) saetanê şewe de pê raporêk waşt ke wa muzakereyê endamîye yê bi Tirkîya bêrê sînorkerdene. Raporo ke hetê Wekîlê PE Nacho Sanches Amorî ra nusîyayo pê 480 rayê 'heya' dîyayî ci.
Raporê tesdîqkerdişî de Tirkîya bi xurtî ameye rexnekerdene. Rapor de ame îfadekerdene ke 'têkilîyê YE-Tirkîya tarîxê xo de asta tewr xirabe de yê.' Rapor de venga PE dîya ke wa muzakereyê tewrbîyayîşê endamîye yê Tirkîya bêrê sînorkerdene. Reyna veng ame dayene ke serebûtê 1915î yê Tirkîya sey 'Qirkerdişê Armenîyan' bêro qebulkerdene.
